Per Oskar Kjølaas

Per Oskar Alfred Kjølaas (født 25. mai 1948 i Kirkenes) er en norsk teolog som fra 2002 til 2014 var biskop i Nord-Hålogaland. Han er den første samiske biskopen i Den norske kirke.

Kjølaas har teologisk utdannelse fra Menighetsfakultetet i Oslo, og ble cand.theol. i 1974. Fra 1975-78 var han kapellan i Sortland, før han ble sokneprest i Kautokeino og videre stiftskapellan i Nord-Hålogaland. Da han i 2002 ble utnevnt til biskop av Nord-Hålogaland var han prost i Indre Finnmark prosti.kirken.no   På 1990-tallet jobbet han for Det Norske Bibelselskap med den nordsamiske bibeloversettelsen.

Kjølaas var medlem av Gjønnes-utvalget som utredet forholdet mellom kirke og stat i Norge, og la fram sin innstilling 31. januar 2006.

Kjølaas har skrevet boken Bibelen på samisk (Oslo, 1995), og har også oversatt bl.a. Luthers lille katekisme til nordsamisk. Han var også sentral i nyoversettelsen av Det nye testamente til samisk, og har siden 2002 vært leder for Prosjektgruppen for Samisk bibeloversettelse.Nord-Hålogaland bispedømme, Curriculum Vitae  

I oktober 2013 offentliggjorde han at han hadde søkt avskjed for å gå av med pensjon,Per Oskar Kjølaas søker avskjed som biskop  - Vårt Land. Lest 28. oktober 2013 og han gikk av 1. september 2014.Vårt Land, 29. oktober 2013. Side 13Her får eks-biskopen badstu fra oven - nORDLYS. lEST 25. september 2014 I 2018 ble Kjølaas utnevnt av Stortinget som medlem av Kommisjonen for å granske fornorskingspolitikk og urett overfor samer, kvener og norskfinner.

 Referanser 
NOU 2006: 2 – Staten og Den norske kirke – 1 Mandat og arbeidsform – 1.1.1 Medlemmer på www.regjeringen.no/nb/dep/kud/dok/nouer/2006 Besøkt 30. oktober 2013.

Kategori:Norske lutherske biskoper
Kategori:Biskoper i Nord-Hålogaland bispedømme
Kategori:Norske lutherske teologer
Kategori:Karasjoks historie
Kategori:Personer fra Sør-Varanger kommune